En vognmand fra Fjerritslev på 56 år kom mandag eftermiddag ud for en arbejdsulykke i Odsherred. Her ville han rette rette på en presenning, men et vindstød fik fat i presenningen, og vognmanden faldt af lastbilen.

En 56-årig vognmand fra Fjerritslev fik nogle knubs og et par bøjede ribben, da han faldt af sin lastbil mandag eftermiddag. Da han ville rette på presenningen, fik et kraftigt vindstød fat i den, og vognmanden faldt derfor af lastbilen. Ulykken skete på Drusbjergvej i Odsherred. Kort efter faldet kørte vognmanden videre, men måtte holde ind til siden på Kirkeåsvejen, da han havde ondt efter sit fald. Det skriver TV ØST.